CELEX: 62008FA0082
Language: lt
Date: 2011-04-14 00:00:00
Title: Byla F-82/08: 2011 m. balandžio 14 d. Tarnautojų teismo (antroji kolegija) sprendimas byloje Clarke ir kt. prieš VRDT (Viešoji tarnyba — Laikinieji tarnautojai — Kitų Europos Sąjungos tarnautojų įdarbinimo sąlygų 8 straipsnis — Sąlyga, dėl kurios sutartis pasibaigia tuo atveju, jei tarnautojas nėra įtrauktas į konkurso rezervo sąrašą — Bendrieji konkursai OHIM/AD/02/07 ir OHIM/AST/02/07 — Asmens nenaudai priimtas aktas — Sąžiningo sutarčių vykdymo principas — Rūpestingumo pareiga — Gero administravimo principas — Kalbos reikalavimai — EPSO nekompetentingumas — Direktyva 1999/70/EB — Terminuotas darbas)

27.8.2011   
            
            
               LT
            
            
               Europos Sąjungos oficialusis leidinys
            
            
               C 252/49
            
         2011 m. balandžio 14 d. Tarnautojų teismo (antroji kolegija) sprendimas byloje Clarke ir kt. prieš VRDT
   
   (Byla F-82/08) (1)
   
   (Viešoji tarnyba - Laikinieji tarnautojai - Kitų Europos Sąjungos tarnautojų įdarbinimo sąlygų 8 straipsnis - Sąlyga, dėl kurios sutartis pasibaigia tuo atveju, jei tarnautojas nėra įtrauktas į konkurso rezervo sąrašą - Bendrieji konkursai OHIM/AD/02/07 ir OHIM/AST/02/07 - Asmens nenaudai priimtas aktas - Sąžiningo sutarčių vykdymo principas - Rūpestingumo pareiga - Gero administravimo principas - Kalbos reikalavimai - EPSO nekompetentingumas - Direktyva 1999/70/EB - Terminuotas darbas)
   2011/C 252/103
   Proceso kalba: vokiečių
   
      Šalys
   
   
      Ieškovai: Nicole Clarke ir kt. (Alikantė, Ispanija), atstovaujami advokato H. Tettenborn
   
      Atsakovė: Vidaus derinimo tarnyba (prekių ženklams ir pramoniniam dizainui), atstovaujama I. de Medrano Caballero, padedamo advokato D. Waelbroeck
   
      Dalykas
   
   Pirma, ieškovų darbo sutarčių sąlygos, kurioje numatoma automatiškai nutraukti ieškovų darbo sutartis tuo atveju, jei jie nebūtų įtraukti į rezervo sąrašą po pirmo bendro konkurso jų pareigų grupėje, panaikinimas. Antra, pripažinimas, kad konkursai OHIM/AD/02/07 ir OHIM/AST/02/07 neturi įtakos ieškovų darbo sutartims arba šių konkursų panaikinimas. Taip pat priteisimas iš VRDT atlyginti ieškovų patirtą neturtinę žalą
   
      Sprendimo rezoliucinė dalis
   
   
               1.
            
            
               Panaikinti 2007 m. gruodžio 19 d. Vidaus rinkos derinimo tarnybos (prekių ženklams ir pramoniniam dizainui) (VRDT) žmogiškųjų išteklių departamento direktoriaus sprendimą ir 2008 m. kovo 7 d. VRDT sprendimą tiek, kiek šiuo sprendimu buvo atmesti Clarke, Papathanasiou ir Periañez-González skundai, kuriais buvo siekiama, kad jų, kaip laikinųjų tarnautojų, sutartyje esanti sutarties nutraukimo sąlyga nebūtų taikoma atitinkamai konkursams OHIM/AD/02/07 ir OHIM/AST/02/07.
            
         
               2.
            
            
               Įpareigoti VRDT pervesti kiekvienam iš ieškovų po 2 000 eurų neturtinei žalai atlyginti kartu su palūkanomis.
            
         
               3.
            
            
               Atmesti likusią ieškinio dalį.
            
         
               4.
            
            
               VRDT padengia savo ir ieškovų bylinėjimosi išlaidas.
            
         
      (1)  OL C 19, 2009 1 24, p. 38.